Wat jy nié van die koningin se kroning geweet het nieKoningin Elizabeth II is op 2 Junie 1953 by Westminster-abdy gekroon. Foto: The Royal Family via Twitter Dié feestelikheid in Brittanje het nog nie eens bedaar ná die onlangse skouspelagtige koninklike troue nie en die land het reeds weer rede om fees te vier. Vandag word die 65ste herdenking van die kroning van koningin Elizabeth II gevier. Die koningin is op dié dag in 1953 in die Westminster-abdy gekroon. Die vierjarige prins Charles was destyds aanwesig toe sy ma gekroon is. Die klein prinsie het sy eie spesiaal ontwerpte uitnodiging na die kroningsgeleentheid ontvang. In 1937 het die 11-jarige prinses Elizabeth ook toegekyk hoe haar pa, koning George VI, gekroon word en 16 jaar later, op 2 Junie 1953, het haar eie kroning plaasgevind. Britse kroningsgeleenthede vind al die afgelope 900 jaar in die Westminster-abdy plaas en die kroning van Elizabeth II was die eerste kroning wat regstreeks op televisie uitgesaai is. Net in die Verenigde Koninkryk het meer as 27 miljoen mense na die kroning gekyk. Koningin Elizabeth II is op 2 Junie 1953 by Westminster-abdy gekroon. Foto: The Royal Family via Twitter Ter viering van die geleentheid het Clarence House Saterdag op sy amptelike webtuiste ŉ paar interessante feite oor hierdie geskiedkundige dag gedeel: Lees hier vir meer inligting oor die kroning van koningin Elizabeth II.